# TUDNIVALÓK

***A SÚLYOS FOGYATÉKOSSÁGOT OKOZÓ***

***BETEGSÉGEK ADÓKEDVEZMÉNYÉNEK IGAZOLÁSÁRÓL***

 **A kedvezmény igénybevételét szabályozó jogszabályok:**

* 49/2009. (XII. 29.) EüM rendelet a súlyos fogyatékosság minősítéséről és igazolásáról
* 335/2009. (XII. 29.) Korm. rendelet az összevont adóalap adóját csökkentő kedvezmény igénybevétele szempontjából súlyos fogyatékosságnak minősülő betegségekről
* 284/1997. (XII. 23.) Korm. rendelet térítési díj ellenében igénybe vehető egyes egészségügyi szolgáltatások térítési díjáról
* 1997. évi LXXXIII. törvény a kötelező egészségbiztosítás ellátásairól

**Fenti jogszabályok alapján elmondható, hogy:**

* a kedvezmény igénybevételéhez a Kormányrendelet mellékletében szereplő betegségek valamelyikével kell rendelkeznie a betegnek – erről a szakorvosnak írásban kell nyilatkoznia
* adott betegség kapcsán a rendeletnek való megfeleléshez különböző súlyosságúnak kell lennie a betegségnek (például szívbetegségek esetén NYHA III-IV. stádium), vagy különböző kritériumoknak kell megfelelni (például veleszületett betegség)

– erről a szakorvosnak írásban kell nyilatkoznia

* adott betegség kapcsán meg kell állapítani, hogy az végleges, vagy ideiglenes-e, ennek megállapítására csak a szakambulancia vagy a kórház szakorvosa jogosult, azaz nem elegendő egy ambuláns lap, amin szerepel az adott diagnózis, szükséges a szakorvos nyilatkozata is az állapot végleges vagy ideiglenes voltáról
* a kormányrendelet szerint a kedvezményre feljogosító igazolást csak szakambulancia vagy kórház szakorvosa állíthatja ki
* ideiglenesen fennálló betegség esetén adókedvezményre feljogosító igazolást csak és kizárólag a szakambulancia vagy a kórház szakorvosa állíthat ki
* véglegesen fennálló, nem gyógyítható betegség esetén a

szakambulancia vagy a kórház szakorvosának az írásos véleménye alapján a páciens választott háziorvosa is kiállíthatja az adókedvezményhez szükséges igazolást

* az adókedvezmény igénybevételéhez nem szükséges fenti igazolás annak, akinél a fogyatékossági támogatásra való jogosultság határozatban megállapításra került (ez önmagában igazolásnak minősül)

**Tehát fentiek alapján csak abban az esetben jelentkezzenek a háziorvosuknál, ha**

* rendelkeznek a szakambulancia vagy a kórház szakorvosa által igazolt, kedvezményre jogosító betegséggel
* a szakambulancia vagy a kórház szakorvosa írásban igazolta a rendelet által megkövetelt diagnózist és annak kritériumait

(súlyosság, veleszületett betegség stb.)

* a szakambulancia vagy a kórház szakorvosa igazolta, hogy adott betegség, és annak súlyossága végleges, nem gyógyítható

**Amennyiben még nem rendelkeznek ilyen szakorvosi véleménnyel, az igazolás beszerzése érdekében a**

**szakambulancia beutaló nélkül felkereshető!**

**A háziorvosi szakvélemény kiállításának a díja:** 7200 Ft

Tájékoztató közzététele a *Háziorvosok Online Szervezete által* 2019.01.16-án